CELEX: 32006R1730
Language: hr
Date: 2006-11-23
Title: Uredba Komisije (EZ) br. 1730/2006 od 23. studenoga 2006. o odobrenju benzojeve kiseline (VevoVitall) kao dodatka hrani za životinje  Tekst značajan za EGP

03/Sv. 41
            
            
               HR
            
            
               Službeni list Europske unije
            
            
               206
            
         32006R1730
   
               L 325/9
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1730/2006
   od 23. studenoga 2006.
   o odobrenju benzojeve kiseline (VevoVitall) kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 utvrđuje se odobravanje dodataka hrani za životinje za korištenje u hranidbi životinja, te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje za pripravak naveden u Prilogu. Tom su zahtjevu priloženi podrobni podaci i dokumenti u skladu s člankom 7. stavkom 3. te Uredbe.
            
         
               (3)
            
            
               Taj se zahtjev odnosi na odobrenje pripravka benzojeve kiseline (VevoVitall) kao dodatka hrani za životinje za odbijenu prasad, i njegovo svrstavanje u kategoriju dodataka hrani za životinje „Zootehnički dodaci”.
            
         
               (4)
            
            
               U mišljenju donesenom 9. prosinca 2005. Europska agencija za sigurnost hrane (dalje u tekstu Agencija) zaključila je kako benzojeva kiselina (VevoVitall) nema štetni učinak na zdravlje životinja, zdravlje ljudi ili okoliš (2). Zaključila je također kako benzojeva kiselina (VevoVitall) ne predstavlja rizik koji bi u skladu s člankom 5. stavkom 2. Uredbe (EZ) br. 1831/2003 bio prepreka izdavanju odobrenja. Prema tom mišljenju, korištenjem tog pripravka poboljšavaju se proizvodni parametri, kao što su povećanja mase prasadi ili povećanja učinkovitosti hrane za životinje. U mišljenju, Agencija preporuča odgovarajuće mjere za sigurnost korisnika. Ne smatra kako postoji potreba za posebnim zahtjevima za monitoring nakon stavljanja na tržište. U tom se mišljenju također verificira izvješće o analitičkoj metodi dodatka hrani za životinje u hrani za životinje, koje je predao Referentni laboratorij Zajednice, osnovan Uredbom (EZ) br. 1831/2003. Procjena tog pripravka pokazuje kako su uvjeti predviđeni člankom 5. Uredbe (EZ) br. 1831/2003 za izdavanje odobrenja ispunjeni. U skladu s tim trebalo bi odobriti korištenje tog pripravka, kako je definirano u Prilogu ovoj Uredbi.
            
         
               (5)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Ostali zootehnički dodaci”, odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. studenoga 2006.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  Mišljenje Znanstvenog odbora za dodatke i proizvode ili tvari koji se koriste u hrani za životinje o sigurnosti i učinkovitosti proizvoda VevoVitall® kao dodatka hrani za životinje za odbijenu prasad u skladu s Uredbom (EZ) br. 1831/2003. Usvojeno 30. studenoga 2005.The EFSA Journal (2005.) 290, str. 1. do 13.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
                  (trgovački naziv)
               
               
                  Maksimalni sadržaj elementa (Se) u mg/kg potpune krmne smjese sa sadržajem vlage od 12 %
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Trajanje odobrenja
               
            
                  mg aktivne tvari/kg potpune krmne smjese
               
            
                  
                     Kategorija zootehničkih dodataka. Funkcionalna skupina: ostali zootehnički dodaci (poboljšanje proizvodnih parametara: povećanje mase ili povećanje učinkovitosti hrane za životinje)
                  
               
            
                  4 d 210
               
               
                  DSM Special Products
               
               
                  Benzojeva kiselina
                  (VevoVitall)
               
               
                  
                     Sastav dodatka hrani za životinje:
                  
                  benzojeva kiselina (≥ 99,9 %)
                  
                     Obilježja aktivne tvari:
                  
                  Benzenkarboksilna kiselina, fenilkarboksilna kiselina, C7H6O2
                  
                  CAS br. 65-85-0
                  Maksimalna razina u: ftalnoj kiselini: ≤ 100 mg/kg
                  bifenilu: ≤ 100 mg/kg
                  teškim metalima: ≤ 10 mg/kg
                  arsenu: ≤ 2 mg/kg
                  
                     Analitička metoda
                      (1):
                  HPLC na reverznoj fazi zajedno s UV detekcijom
               
               
                  Prasad
                  (odbijena)
               
               
                  —
               
               
                  5 000 
               
               
                  5 000 
               
               
                  Dopunske krmne smjese za prasad ne smiju sadržavati više od 10 000  mg/kg benzojeve kiseline.
                  U uputama za korištenje navodi se sljedeće:
                  
                     „Namijenjeno životinjama do 25 kg mase”
                  
                  
                     „Dopunska krmna smjesa koja sadrži benzojevu kiselinu ne smije se kao takva davati prasadi”
                  
                  Dodatak se dodaje krmnim smjesama u obliku premiksa.
                  
                     „Za sigurnost korisnika: treba poduzeti mjere radi svođenja na najmanju moguću mjeru stvaranja prašine ovog dodatka hrani za životinje koja se može udahnuti. Dostupni su dokumenti o sigurnosti proizvoda (MSDS).”
                  
               
               
                  14.12.2016.
               
            
         (1)  Podaci o analitičkim metodama dostupni su na sljedećoj adresi Referentnog laboratorija Zajednice: www.irmm.jrc.be/html/crlfaa/